text: সংক্ষেপণ বলতে কোনো শব্দ, পদগুচ্ছ বা বাক্যের সংক্ষিপ্ত রূপকে বোঝায়। সংক্ষেপণ বিভিন্নভাবে সম্পাদিত হতে পারে।
  
  এক ধরনের সংক্ষেপণে কোন শব্দগুচ্ছের প্রতিটি শব্দের আদ্যক্ষর নিয়ে এর সংক্ষিপ্ত রূপ গঠন করা হয়; একে আদ্যক্ষরা বলে। যেমন- দুর্নীতি দমন কমিশন থেকে দুদক।
  
  আবার কখনো কখনো একটি শব্দের একাংশ আরেকটি শব্দের কোনো একটি অংশের সাথে মিলিয়ে নতুন সংক্ষেপিত শব্দ গঠন করা হয়। একে মিশ্রণ বলে। যেমন- ধোঁয়া ও কুয়াশা থেকে তৈরি করা হয়েছে ধোঁয়াশা।
  
  অনেক সময় কোন শব্দের একাংশ ছেঁটে ফেলে শব্দটির সংক্ষিপ্ত রূপ তৈরি করা হয়। যেমন- বেবিট্যাক্সি থেকে শুধু বেবি।
  
  বাক্য সংক্ষেপণের বিষয়টি সাধারণত ঊহ্যতা বা অনুক্ততা শিরোনামের অধীনে আলোচনা করা হয়।
  
  বিষয়শ্রেণী:রূপমূলতত্ত্ব
title: সংক্ষেপন